**Академија инжењерских наука Србије**

**Одељење биотехничких наука**

**редовни члан**

**Србислав Денчић**

На седници Одељења биотехничких наука од 06. 03. 2018. године одређени смо за чланове комисије за писање реферата за избор редовног члана АИНС Србислава Денчића. На основу увида у документацију која нам је достављена и у складу са Статутом и Правилником АИНС достављамо вам следећи:

**РЕФЕРАТ**

1. **Биографски подаци**

Проф. др Србислав Денчић, рођен је 29. јула 1953. године у Инђији од оца Стратимира и мајке Анђелке. Основну школу и гимназију је завршио у Инђији. Пољопривредни факултет, у Новом Саду, завршио је 1978. године. По завршетку редовних студија запослио се 1979. године у Институту за ратарство и повртарство у Новом Саду и изабран је за асистента. Магистрирао је 1984. а докторску дисертацију под насловом ''Генетска анализа архитектуре класа пшенице'' је одбранио 1989. Ментор му је био академик професор Славко Боројевић. У звање научног сарадника је изабран 1990. вишег научног сарадника 1995. а у звање научног саветника изабран је 1999. године. Изабран је 2008. године за редовног професора генетике на Државном Аграрном универзитету у Херсону (Украјина). У 2001. години је изабран за управника Завода за стрна жита у Институту за ратарство и повртарство. У 2011. години је изабран за председника Научног већа Института за ратарство и повртарство а 2013. за координатора за науку и менторски рад. Др Србислав Денчић је 1985/86. године боравио на научном усавршавању на Државном универзитету у Орегону (САД) на Факултету за природне науке. Неколико месеци у 1986. години је провео у CIMMYT, (међународни центара за генетику пшенице и кукуруза) у Мексику где је радио са добитником Нобелове награде др Норманом Борлагом. Од 2002. до 2008. године био је члан ECP/GR (Europian Cooperative Programe/Genetic Resources са седиштем у Риму), где је представљао нашу земљу. У 2004. години изабран је за дописног а 2013. године за редовног члана Војвођанске Акаденије наука и уметности. Добио је 2000. Октобарску награда Новог Сада, за допринос развоју науке и Награду за Животно дело, 2016. коју додељује Удружење универзитетских наставника и научника Војводине.

1. **Научни резултати**

Велики научни допринос је дао у обласима: генетике варијабилности и наслеђивања агрономских, морфолошких, физиолошких и биохемијских својстава код пшенице и тритикалеа, затим у проучавањима глутенинских субјединица и њихов утицај на квалитет производа од пшеничног брашна, проучавања везана за евалуацију и организацију колекција за што ефикасније коришћење у оплемењивачке сврхе. Из ових области објавио је 4 поглавља и 5 радова-поглавља у међународним монографијама, 17 радова у међународним часописима ISI-JCR-SCI листе, 19 радова у другим међународним научним часописима, 74 рада саопштена на међународним скуповима штампаних у целини, једна монографија националног значај, 2 позивна предавања на међународним скуповима. Цитираност према SCOPUS-у је 414 без самоцитата.

1. Denčić, S., Kobilјski, B., Mladenov, N., Hristov, N., Pavlović, M, 2007: Long term breeding for bread making quality in wheat. In: Buck, H.T., Nisi, J.E and Salomon, N. (eds.) Wheat Production in Stres Environments. Pub. Springer, Dordrecht, The Netherlands. 495-503. Група М14 Цитиран је 12.

2. Neumann, K., Kobiljski, B., Denčić, S., Varshney, R. K., Borner, A. 2011: Genome-wide association mapping: a case study in bread wheat (Triticum aestivum L.). Molecular Breeding Vol. 27, No. 1, 37-58. групи М21 а ИФ=2,465. Цитиран је 142 пута.

3. Denčić, S., Mladenov, N., Kobiljski, B. 2011: Effect of cultivar and environment on breadmaking quality in wheat. Inter. J. Plant Production 5, (1), 71-82. група М22, ИФ=1,065 Цитиран је 31 пут.

4. Pejin, D., Mojović, LJ., Vučurović, V., Pejin, J., Denčić, S, and Rakin, M. 2009: Fermentation of wheat and triticale hydrolysates: A comparative study. Fuel 88, 1625-1628. група М21, ИФ=4,601 Цитиран је 41.

5. Denčić, S., DePauw, R., Kobiljski, B., Momčilović, V. 2013: Falling number and rheological properties in wet and dry wheat preharvest periods. Plant Production Science 16 (4) 342-351. групи М22, ИФ=0,848 цитиран је 3 пута.

1. **Инжењерски резултати**

Инжењерска активност проф. др Србислава Денчића изражена је у стварању и интродукцији нових сорти стрних жита како у нашој земљи тако и у другим земљама. До сада је аутор или коаутор 127 сорти озиме, јаре, хлебне, дурум, компактум и спелта пшенице, озимог јечма и озимог тритикалеа признатих у Републици Србији. Многе од тих сората су биле а неке су и данас заступљене у производњи у Републици Србији. Ове сорте су заузимале 30% до 80% од укупно засејаних површина под пшеницом у нашој земљи. Такође је аутор 38 сорти пшенице и једне сорте тритикалеа регистроване у земљама Европске Уније и другим замљама као што су Русија, Украјина, Канада, итд. Неколико његових сората се гаје у масовној производњи у Украјини, Русији, Бугарској, Републици Чешкој, Ирану, Узбекистану, Канади, итд.

1. Денчић, С и Кобиљски, Б. 2005: Реш. савез. Комисије за признавање сорти ОММИ, Мађарске бр. ИИ-И/Сз 1505/3/2005, призната је сорта озиме пшенице Панониа.

2. Денчић, С и Кобиљски, Б. 2008: Реш. Министарства аграрне политике Украјине, Но. 08221 призната је сорта озиме пшенице НС 40С/00.

3. Денчић, С и Кобиљски, Б, 2010: Реш.њем Министарства Пољопривреде и водопривреде Руске федерацје бр. 320-04-178-129-1/2003-04, призната је сорта озиме пшенице РАПСОДИЈА

4. Денчић, С. 2015: Реш. РД 47-00-384, Изх. Но РД 12-11/15.05.2015 Министерство на земеделието и храните, Република България призната је озима сорта пшенице НС ФУТУРА.

 5. Денчић, С. 2013: Реш. Комисије за признавање сорти, Министарства за воду и пољопривреду Републике Узбекистан призната је озима сорта пшенице ПОБЕДА

Све ове сорте су имале и имају комерцијални успех за Институт за ратарство и повртарство у Новом Саду, и за буџет Републике Србије.

1. **Наставна активност**

Држао је део наставе из предмета Семенарство редовним студентима, Оплемењивање биљака на пост дипломским студијама на смеру Генетика и оплемењивање биљака на Пољопривредном факултету у Новом Саду. На Државном Аграрном универзитету Херсон у Украјини. држи предавања из Генетике редовним студентима 2 и 3 курса и Генетику и семенарство аспирантима.

1. **Организација научног рада**

Био је руководиоц 1 међународног и 4 домаћа пројекта. Био је управник Одељења за стрна жита, председник Науног већа и члан Управног одбора Института за ратарство и повртарство.

Био је дугогодишњи члан у ECP/GR (Europian Cooperative Programe/Genetic Resources са седиштем у Риму) где је представљао нашу земљу.

 **5. Резултати после избора**

Публиковао је 2 поглавља у међународним монографијама, 15 радова у мађународним часописима, 25 саопштења на међународним скуповима штампани у целини. Био је аутор 58 сорти пшенице и тритикалеа признатим у нашој земљи и 36 сорти пшенице признатим у страним земљама. У **АИНС** је члан међуодељенског одбора за храну био је у Програмском одбору недавно одржаног скупа „Генетички ресурси у пољопривреди и шумарству“ чији је организатор била АИНС.

1. **Предлог комисије**

Проф. др Србислав Денчић, дописни члан АИНС, постигао је веома значајне резултате у области науке, наставе и инжењерских достигнућа која су резултирала у повећању фонда хране како у нашој земљи тако и у другим државама. Са својим референцама, представља доминантног научног радника у генетици и оплемењивању стрних жита у овом делу Европе. Имајући у виду резултате рада, укупне и у периоду од избора за дописног члана АИНС, са задовољством предлажемо да се проф. др Србислав Денчић изабере за редовног члана Академије инжењерских наука Србије.

**Комисија**:

Проф др Драган Шкорић, академик САНУ и АИНС

Проф. др Ратко Лазаревић, академик АИНС

Проф др Васкрсија Јањић, академик АИНС и АНУРСА